ระเบียบกรมสรรพสามิตว่าด้วยการควบคุมโรงอุตสาหกรรมน้ำมันและผลิตภัณฑ์น้ำมันพ.ศ. ๒๕๖๐[๑] เพื่อให้การบริหารการจัดเก็บภาษีสรรพสามิตสินค้าประเภทน้ำมันและผลิตภัณฑ์น้ำมันเป็นไปโดยถูกต้องรัดกุมทันสมัย มีประสิทธิภาพ และมีมาตรฐานเป็นไปในแนวทางเดียวกัน อาศัยอำนาจตามความในมาตรา ๖ (๑) (๓) และ (๔)แห่งพระราชบัญญัติภาษีสรรพสามิต พ.ศ. ๒๕๖๐ อธิบดีกรมสรรพสามิตจึงวางระเบียบเกี่ยวกับการควบคุมโรงอุตสาหกรรมน้ำมันและผลิตภัณฑ์น้ำมันไว้ดังต่อไปนี้ข้อ ๑ ระเบียบนี้เรียกว่า ระเบียบกรมสรรพสามิต ว่าด้วยการควบคุมโรงอุตสาหกรรมน้ำมันและผลิตภัณฑ์น้ำมัน พ.ศ. ๒๕๖๐ข้อ ๒ ระเบียบนี้ให้ใช้บังคับตั้งแต่วันที่ ๑๖กันยายน พ.ศ. ๒๕๖๐ เป็นต้นไปข้อ ๓ ในระเบียบนี้โรงอุตสาหกรรม หมายความว่าโรงอุตสาหกรรมตามพระราชบัญญัติภาษีสรรพสามิต พ.ศ. ๒๕๖๐ที่ผลิตน้ำมันและผลิตภัณฑ์น้ำมัน และให้หมายความรวมถึงท่อทางขนส่งและบริเวณท่าเรือที่รับ-จ่ายตลอดจนเรือที่เทียบอยู่ที่ท่าเรือของโรงอุตสาหกรรมที่ผลิตน้ำมันและผลิตภัณฑ์น้ำมันนั้นผู้ควบคุมโรงอุตสาหกรรม หมายความว่าเจ้าพนักงานสรรพสามิตที่อยู่ปฏิบัติงานประจำโรงอุตสาหกรรมเพื่อควบคุมและตรวจสอบการปฏิบัติของผู้ประกอบอุตสาหกรรมอุปกรณ์ควบคุม หมายความว่าอุปกรณ์ที่ใช้ควบคุมการรับน้ำมันและผลิตภัณฑ์น้ำมันเข้าโรงอุตสาหกรรมหรือจ่ายน้ำมันและผลิตภัณฑ์น้ำมันออกจากโรงอุตสาหกรรมที่ได้รับอนุญาตจากกรมสรรพสามิตข้อ ๔ ให้ผู้อำนวยการสำนักมาตรฐานและพัฒนาการจัดเก็บภาษี๒ รักษาการตามระเบียบนี้และมีอำนาจวินิจฉัยสั่งการ อนุญาตหรือผ่อนผันการปฏิบัติตามระเบียบนี้หมวด๑หน้าที่ของผู้ประกอบอุตสาหกรรม ข้อ ๕ ให้ผู้ประกอบอุตสาหกรรมมีหน้าที่ดังต่อไปนี้๕.๑ จัดทำทะเบียนภาชนะเก็บวัตถุดิบรวมทั้งน้ำมันดิบภาชนะเก็บน้ำมันและผลิตภัณฑ์น้ำมัน มาตรวัดเครื่องวัดระดับและเครื่องวัดอุณหภูมิชนิดอัตโนมัติเครื่องชั่งน้ำหนักโดยแยกตามหมายเลขมาตรวัดเครื่องวัดระดับและเครื่องวัดอุณหภูมิชนิดอัตโนมัติ เครื่องชั่งน้ำหนักภาชนะบรรจุความจุและชนิดน้ำมันและผลิตภัณฑ์น้ำมัน รวมทั้งแผนผังแสดงที่ตั้งมาตรวัดเครื่องชั่งน้ำหนักภาชนะบรรจุน้ำมันและผลิตภัณฑ์น้ำมันและท่อทางรับ -จ่ายน้ำมันและผลิตภัณฑ์น้ำมันของโรงอุตสาหกรรม๕.๒ กรณีที่จะดำเนินการติดตั้ง ซ่อมแซม แก้ไข ต่อเติมหรือเปลี่ยนแปลงภาชนะบรรจุมาตรวัดเครื่องวัดระดับและเครื่องวัดอุณหภูมิชนิดอัตโนมัติ เครื่องชั่งน้ำหนักหรือท่อทางต่าง ๆ ภายในโรงอุตสาหกรรมให้แจ้งรายละเอียดการดำเนินการเป็นหนังสือให้ผู้ควบคุมโรงอุตสาหกรรมสรรพสามิตพื้นที่ที่โรงอุตสาหกรรมตั้งอยู่และกรมสรรพสามิตทราบก่อนดำเนินการทุกครั้ง๕.๓แจ้งผู้ควบคุมโรงอุตสาหกรรมก่อนการรับน้ำมันและผลิตภัณฑ์น้ำมันเข้าโรงอุตสาหกรรมหรือจ่ายน้ำมันและผลิตภัณฑ์น้ำมันออกจากโรงอุตสาหกรรมทุกครั้งตามแบบ น.ม. ๑ ท้ายระเบียบนี้ เว้นแต่ กรณีที่มีความจำเป็นเร่งด่วนให้ส่งแบบ น.ม. ๑ทางโทรสารหรือ ทาง e-mail ก็ได้แล้วส่งต้นฉบับแบบ น.ม. ๑ภายในวันถัดไป๕.๔ ตรวจวัดและคำนวณหาปริมาณน้ำมันและผลิตภัณฑ์น้ำมันที่รับเข้าโรงอุตสาหกรรมหรือจ่ายออกจากโรงอุตสาหกรรมทุกครั้ง๕.๕การรับน้ำมันและผลิตภัณฑ์น้ำมันเข้ามาในโรงอุตสาหกรรมและการจ่ายน้ำมันและผลิตภัณฑ์น้ำมันออกจากโรงอุตสาหกรรมให้ผู้ประกอบอุตสาหกรรมและผู้ควบคุมโรงอุตสาหกรรมร่วมกันเก็บตัวอย่างน้ำมันและผลิตภัณฑ์น้ำมันเพื่อตรวจวิเคราะห์เว้นแต่กรณีการรับและการจ่ายน้ำมันและผลิตภัณฑ์น้ำมันที่เป็นการขนส่งทางท่อและทางรถยนต์ให้สุ่มเก็บตัวอย่าง๕.๖ ดูแล สงวนรักษาไว้ซึ่งเครื่องจักร เครื่องกลหรือเครื่องมือใด ๆ รวมทั้งตราหรือสิ่งที่ติดอยู่กับเครื่องจักร เครื่องกลหรือเครื่องมือดังกล่าวซึ่งกรมสรรพสามิตได้ติดตั้งไว้ในโรงอุตสาหกรรมให้อยู่ในสภาพเรียบร้อยตลอดเวลาโดยใช้ความระมัดระวังและฝีมือดังเช่นพึงปฏิบัติในการประกอบธุรกิจของตน๕.๗กรณีที่จะรับน้ำมันและผลิตภัณฑ์น้ำมันที่ชำระภาษีแล้วเข้าโรงอุตสาหกรรมให้ผู้ประกอบอุตสาหกรรมถือปฏิบัติดังนี้๕.๗.๑แจ้งการนำน้ำมันและผลิตภัณฑ์น้ำมันที่ชำระภาษีสรรพสามิตแล้วเข้าโรงอุตสาหกรรมต่อสรรพสามิตพื้นที่ที่โรงอุตสาหกรรมตั้งอยู่ทราบเป็นหนังสือก่อนการรับน้ำมันและผลิตภัณฑ์น้ำมันที่ชำระภาษีสรรพสามิตแล้วเข้าโรงอุตสาหกรรม๕.๗.๒แจ้งให้ผู้ควบคุมโรงอุตสาหกรรมทราบเพื่อทำการตรวจวัดปริมาณน้ำมันและผลิตภัณฑ์น้ำมันที่รับเข้าโรงอุตสาหกรรม๕.๗.๓ จัดทำบัญชีแสดงรายการรับ -จ่ายคงเหลือน้ำมันและผลิตภัณฑ์น้ำมันที่ชำระภาษีแล้วทั้งนี้การลงบัญชีรับน้ำมันและผลิตภัณฑ์น้ำมันที่ชำระภาษีสรรพสามิตแล้ว ให้ลงรายการรับตามปริมาณที่ผู้ควบคุมโรงอุตสาหกรรมตรวจวัดได้แต่ไม่เกินปริมาณที่ได้ชำระภาษีสรรพสามิตไว้แล้วและส่งให้สำนักงานสรรพสามิตพื้นที่ที่โรงอุตสาหกรรมตั้งอยู่และกรมสรรพสามิตภายในวันที่๑๕ ของเดือนถัดไป๕.๘ กรณีที่ผู้ประกอบอุตสาหกรรมจ่ายน้ำมันและผลิตภัณฑ์น้ำมันออกจากโรงอุตสาหกรรมแล้วต่อมาเกิดเหตุจำเป็นทำให้ต้องนำน้ำมันและผลิตภัณฑ์น้ำมันดังกล่าวกลับเข้าโรงอุตสาหกรรมผู้ประกอบอุตสาหกรรมมีหน้าที่ต้องชำระภาษีสำหรับน้ำมันและผลิตภัณฑ์น้ำมันที่นำออกจากโรงอุตสาหกรรมนั้นและเมื่อจะนำน้ำมันและผลิตภัณฑ์น้ำมันดังกล่าวกลับเข้าโรงอุตสาหกรรม ให้ผู้ประกอบอุตสาหกรรมถือปฏิบัติดังนี้๕.๘.๑จัดทำหนังสือชี้แจงเหตุผลความจำเป็นที่จะต้องนำน้ำมันและผลิตภัณฑ์น้ำมันกลับเข้าโรงอุตสาหกรรมยื่นต่อสรรพสามิตพื้นที่ที่โรงอุตสาหกรรมตั้งอยู่ทราบก่อนการนำน้ำมันและผลิตภัณฑ์น้ำมันกลับเข้าโรงอุตสาหกรรม๕.๘.๒แจ้งให้ผู้ควบคุมโรงอุตสาหกรรมทราบเพื่อร่วมกันเก็บตัวอย่างน้ำมันและผลิตภัณฑ์น้ำมันในยานพาหนะที่ใช้ขนส่งเพื่อตรวจวิเคราะห์และตรวจวัดปริมาณน้ำมันและผลิตภัณฑ์น้ำมันที่นำกลับเข้าโรงอุตสาหกรรม๕.๘.๓ จัดทำบัญชีแสดงรายการรับ -จ่ายคงเหลือน้ำมันและผลิตภัณฑ์น้ำมันที่ชำระภาษีแล้ว ทั้งนี้การลงบัญชีรับน้ำมันและผลิตภัณฑ์น้ำมันที่ชำระภาษีสรรพสามิตแล้วให้ลงรายการรับตามปริมาณที่ผู้ควบคุมโรงอุตสาหกรรมตรวจวัดได้แต่ไม่เกินปริมาณที่ได้ชำระภาษีสรรพสามิตไว้แล้วและส่งให้สำนักงานสรรพสามิตพื้นที่ที่โรงอุตสาหกรรมตั้งอยู่และกรมสรรพสามิตภายในวันที่๑๕ ของเดือนถัดไป๕.๙ จัดทำบัญชีและงบเดือนดังนี้๕.๙.๑บัญชีประจำวันแสดงการรับและการจ่ายวัตถุดิบ (ภส. ๐๗ - ๐๑) โดยทำให้แล้วเสร็จภายใน ๓วันนับแต่วันที่มีเหตุที่จะต้องลงรายการนั้นเกิดขึ้น และเก็บไว้ที่โรงอุตสาหกรรมเพื่อให้เจ้าพนักงานสรรพสามิตสามารถตรวจสอบได้ตลอดเวลา๕.๙.๒บัญชีประจำวันแสดงการผลิตและจำหน่าย (ภส. ๐๗-๐๒) โดยทำให้แล้วเสร็จภายใน ๓วันนับแต่วันที่มีเหตุที่จะต้องลงรายการนั้นเกิดขึ้นและเก็บไว้ที่โรงอุตสาหกรรมเพื่อให้เจ้าพนักงานสรรพสามิตสามารถตรวจสอบได้ตลอดเวลา๕.๙.๓งบเดือนแสดงรายการเกี่ยวกับวัตถุดิบ การผลิต การจำหน่าย และยอดคงเหลือสินค้า (ภส. ๐๗- ๐๔) ส่งให้สำนักงานสรรพสามิตพื้นที่ที่โรงอุตสาหกรรมตั้งอยู่ภายในวันที่ ๑๕ ของเดือนถัดไปกรณีที่ผู้ประกอบอุตสาหกรรมประสงค์จะขอใช้แบบบัญชีอื่นแทนแบบบัญชีตามข้อ ๕.๙.๑ และข้อ ๕.๙.๒ให้ขออนุมัติต่อผู้อำนวยการสำนักงานสรรพสามิตภาคแห่งท้องที่ที่โรงอุตสาหกรรมตั้งอยู่หมวด๒หน้าที่ของผู้ควบคุมโรงอุตสาหกรรม ข้อ ๖ ให้ผู้ควบคุมโรงอุตสาหกรรมมีหน้าที่ดังต่อไปนี้๖.๑ ตรวจสอบทะเบียนหมายเลขมาตรวัด เครื่องวัดระดับเครื่องวัดอุณหภูมิชนิดอัตโนมัติ เครื่องชั่งน้ำหนัก ภาชนะบรรจุวัตถุดิบรวมทั้งชนิดน้ำมันและผลิตภัณฑ์น้ำมันทุกชนิดท่อทางรับ -จ่ายน้ำมันและผลิตภัณฑ์น้ำมันตามทะเบียนของผู้ประกอบอุตสาหกรรมและตามแผนผังที่แสดงไว้ในข้อ ๕.๑๖.๒ ลั่นกุญแจหรือผนึกดวงตรากรมสรรพสามิตหรือปิดอุปกรณ์ควบคุมที่ท่อทางรับ -จ่ายน้ำมันและผลิตภัณฑ์น้ำมันเพื่อป้องกันการรับน้ำมันและผลิตภัณฑ์น้ำมันเข้าโรงอุตสาหกรรมหรือจ่ายน้ำมันและผลิตภัณฑ์น้ำมันออกจากโรงอุตสาหกรรมโดยไม่ได้แจ้งผู้ควบคุมโรงอุตสาหกรรม๖.๓เมื่อได้รับแจ้งเป็นหนังสือจากผู้ประกอบอุตสาหกรรมว่าจะรับน้ำมันและผลิตภัณฑ์น้ำมันเข้าเก็บหรือจ่ายน้ำมันและผลิตภัณฑ์น้ำมันออกจากโรงอุตสาหกรรมให้ไขกุญแจหรือทำลายดวงตรากรมสรรพสามิตหรือเปิดอุปกรณ์ควบคุมที่ท่อทางรับ -จ่ายน้ำมันและผลิตภัณฑ์น้ำมันและดำเนินการตรวจวัดเพื่อคำนวณหาปริมาณน้ำมันและผลิตภัณฑ์น้ำมันตามความในหมวด ๓๖.๔ ควบคุมการรับ -จ่ายน้ำมันและผลิตภัณฑ์น้ำมันตลอดเวลาที่มีการรับน้ำมันและผลิตภัณฑ์น้ำมันเข้าโรงอุตสาหกรรมหรือจ่ายน้ำมันและผลิตภัณฑ์น้ำมันออกจากโรงอุตสาหกรรมทุกครั้ง๖.๕ในระหว่างการรับน้ำมันและผลิตภัณฑ์น้ำมันเข้าโรงอุตสาหกรรมหรือจ่ายน้ำมันและผลิตภัณฑ์น้ำมันออกจากโรงอุตสาหกรรมหากมาตรวัด หรือเครื่องวัดระดับหรือเครื่องวัดอุณหภูมิชนิดอัตโนมัติหรือเครื่องชั่งน้ำหนัก หรืออุปกรณ์ที่เกี่ยวข้องทำงานผิดปกติให้ผู้ควบคุมโรงอุตสาหกรรมมีอำนาจสั่งระงับการใช้ทันทีและให้ทำการตรวจวัดระดับน้ำมันและผลิตภัณฑ์น้ำมันหลังรับหรือหลังจ่ายโดยใช้วิธีการทิ้งดิ่งและการวัดอุณหภูมิให้ใช้เครื่องวัดอุณหภูมิแบบหลอดแก้ว ส่วนระดับและอุณหภูมิน้ำมันและผลิตภัณฑ์น้ำมันก่อนรับหรือก่อนจ่ายให้ใช้ตัวเลขจากที่ได้ทำการอ่านไว้ก่อนและรายงานให้สำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่ทราบต่อไป๖.๖กรณีการรับน้ำมันและผลิตภัณฑ์น้ำมันเข้าในโรงอุตสาหกรรมและการจ่ายน้ำมันและผลิตภัณฑ์น้ำมันออกจากโรงอุตสาหกรรมให้ผู้ควบคุมโรงอุตสาหกรรมและผู้ประกอบอุตสาหกรรมร่วมกันเก็บตัวอย่างส่งให้กลุ่มวิเคราะห์สินค้าและของกลางทำการตรวจวิเคราะห์ต่อไปเว้นแต่กรณีการรับและการจ่ายน้ำมันและผลิตภัณฑ์น้ำมันที่เป็นการขนส่งทางท่อและทางรถยนต์ให้สุ่มเก็บตัวอย่างได้๖.๗กรณีการจ่ายน้ำมันและผลิตภัณฑ์น้ำมันที่ขอยกเว้นภาษีหรือขอคืนภาษีออกจากโรงอุตสาหกรรมทุกกรณีให้ผนึกดวงตรากรมสรรพสามิตชนิดที่มีหมายเลขกำกับ (Running Number) ที่ท่อทางหรือจุดรับ -จ่ายน้ำมันและผลิตภัณฑ์น้ำมันของยานพาหนะที่ใช้ในการขนส่งน้ำมันและผลิตภัณฑ์น้ำมันนั้นทุกครั้งเว้นแต่ กรณีการจ่ายน้ำมันและผลิตภัณฑ์น้ำมันที่เป็นการขนส่งทางท่อ๖.๘กรณีโรงอุตสาหกรรมที่กรมสรรพสามิตได้ดำเนินการติดตั้งระบบการควบคุมและกำกับติดตามโรงอุตสาหกรรมน้ำมันและผลิตภัณฑ์น้ำมัน(ระบบ Oil Control) แล้วให้บันทึกรายละเอียดข้อมูลการจ่ายน้ำมันและผลิตภัณฑ์น้ำมันออกจากโรงอุตสาหกรรมในแต่ละวันโดยให้บันทึกข้อมูลผ่านระบบที่เว็บไซต์ ภายใน ๓ วันทำการให้ผู้ควบคุมโรงอุตสาหกรรมติดตามและตรวจสอบความถูกต้องของการปฏิบัติงานตามวรรคแรกให้ทันการณ์ตลอดเวลาหากตรวจสอบพบความผิดพลาดให้เร่งดำเนินการแก้ไขให้ถูกต้องทันทีหมวด๓การเก็บการตรวจวัดและการคำนวณหาปริมาณน้ำมันและผลิตภัณฑ์น้ำมันเพื่อใช้เป็นเกณฑ์ในการคำนวณภาษี ข้อ ๗ ภาชนะเก็บน้ำมันและผลิตภัณฑ์น้ำมันเครื่องมือวัดและเครื่อง หรือระบบประมวลผลใด ๆ ที่จะใช้ในการดำเนินการตรวจวัดและคำนวณหาปริมาณน้ำมันและผลิตภัณฑ์น้ำมันเพื่อใช้เป็นเกณฑ์ในการคำนวณภาษีจะต้องได้รับการตรวจสอบและรับรองความถูกต้องจากกรมสรรพสามิต เว้นแต่๗.๑ภาชนะเก็บน้ำมันและผลิตภัณฑ์น้ำมันของเรือสัญชาติต่างประเทศที่มีตารางคำนวณปริมาณความจุตามหลักสากล๗.๒ ภาชนะเก็บน้ำมันและผลิตภัณฑ์น้ำมันหรือเครื่องมือวัด ที่ได้รับการตรวจสอบรับรองจากหน่วยงานอื่นซึ่งได้รับอนุญาตจากกรมสรรพสามิตเป็นกรณีไปข้อ ๘ การตรวจวัดปริมาณทั้งก่อนและหลังการรับหรือจ่ายน้ำมันและผลิตภัณฑ์น้ำมันให้ทำการลั่นกุญแจหรือผนึกดวงตรากรมสรรพสามิตหรือปิดอุปกรณ์ควบคุมที่ท่อทางรับ จ่ายไว้ก่อนแล้วจึงทำการตรวจวัดเพื่อป้องกันมิให้มีการเคลื่อนไหวของน้ำมันและผลิตภัณฑ์น้ำมันในขณะที่ทำการตรวจวัดข้อ ๙ การตรวจวัดปริมาณน้ำมันและผลิตภัณฑ์น้ำมันที่รับเข้าหรือจ่ายออกจากโรงอุตสาหกรรมให้เป็นไปดังนี้๙.๑ภาชนะเก็บน้ำมันและผลิตภัณฑ์น้ำมันที่ไม่ได้ติดตั้งเครื่องวัดระดับและอุณหภูมิชนิดอัตโนมัติให้ตรวจวัดโดยวิธีการทิ้งดิ่งดังนี้๙.๑.๑ ทิ้งดิ่งหาระดับของน้ำมันและผลิตภัณฑ์น้ำมันและน้ำ ทั้งก่อนและหลังการรับหรือจ่ายน้ำมันและผลิตภัณฑ์น้ำมัน แล้วแต่กรณี๙.๑.๒วัดอุณหภูมิของน้ำมันและผลิตภัณฑ์น้ำมันขณะทำการทิ้งดิ่งโดยใช้เครื่องวัดอุณหภูมิแบบหลอดแก้ว๙.๑.๓ ตักตัวอย่างน้ำ มันและผลิตภัณฑ์น้ำมันที่ระดับล่าง กลาง บนตรวจวัดค่าความถ่วงจำเพาะหรือค่าความถ่วง API หรือค่าความหนาแน่นโดยการตรวจวัดให้ทำในห้องปฏิบัติการหรือสถานที่ที่เหมาะสม๙.๒ภาชนะเก็บน้ำมันและผลิตภัณฑ์น้ำมันที่มีการติดตั้งเครื่องวัดระดับและเครื่องวัดอุณหภูมิชนิดอัตโนมัติให้ใช้ระดับและอุณหภูมิที่อ่านได้จากเครื่องวัดระดับและเครื่องวัดอุณหภูมิชนิดอัตโนมัติหากเครื่องวัดระดับหรือเครื่องวัดอุณหภูมิชนิดอัตโนมัติเกิดเหตุขัดข้องหรือไม่สามารถใช้การได้ให้ตรวจวัดโดยวิธีทิ้งดิ่งหรือวัดอุณหภูมิโดยใช้เครื่องวัดอุณหภูมิแบบหลอดแก้วแทนเว้นแต่ กรมสรรพสามิตจะสั่งการเป็นอย่างอื่น๙.๓ กรณีที่ติดตั้งมาตรวัดให้ใช้ปริมาณที่ตรวจวัดได้จากมาตรวัด๙.๔ กรณีที่ติดตั้งเครื่องชั่งน้ำหนักให้ใช้ปริมาณที่ตรวจวัดได้จากเครื่องชั่งน้ำหนัก๙.๕ กรณีใช้ภาชนะหรือเครื่องมือวัดชนิดอื่น ต้องได้รับอนุญาตจากกรมสรรพสามิตก่อนข้อ ๑๐ ให้บันทึกและคำนวณปริมาณน้ำมันและผลิตภัณฑ์น้ำมันที่ตรวจวัดได้ตามข้อ๙ เป็นจำนวนลิตรที่อุณหภูมิ ๓๐°C หรือ ๘๖°F ตามมาตรฐานของ API (American Petroleum Institute) หรือ IP (The Institute of Petroleum) หรือเป็นกิโลกรัม ลงในแบบ น.ม.๒ แบบ น.ม.๓ แบบ น.ม.๔ แบบ น.ม.๕ แบบ น.ม.๖แบบ น.ม.๗ ท้ายระเบียบนี้ แล้วแต่กรณีการคำนวณหาปริมาณน้ำมันและผลิตภัณฑ์น้ำมันตามวรรคแรกให้ใช้วิธีการคำนวณตามหลักคณิตศาสตร์โดยใช้ทศนิยม ๔ ตำแหน่งในการคำนวณทุกขั้นตอนหากปริมาณน้ำมันและผลิตภัณฑ์น้ำมันที่คำนวณได้มีเศษของลิตรหรือกิโลกรัม ให้นับเป็นหนึ่งลิตรหรือหนึ่งกิโลกรัม แล้วแต่กรณีข้อ ๑๑ การจ่ายน้ำมันและผลิตภัณฑ์น้ำมันออกจากโรงอุตสาหกรรมให้นำปริมาณของน้ำมันและผลิตภัณฑ์น้ำมันที่คำนวณได้ตามข้อ๑๐ มาใช้เป็นเกณฑ์ในการคำนวณภาษีดังนี้๑๑.๑ การจ่ายน้ำมันและผลิตภัณฑ์น้ำมันโดยทางเรือให้ใช้ปริมาณที่ตรวจวัดได้จากภาชนะจ่าย กรณีที่ไม่สามารถตรวจวัดที่ภาชนะจ่ายได้ให้ใช้ปริมาณที่ตรวจวัดได้จากมาตรวัด หรือภาชนะรับในเรือตามลำดับ แล้วแต่กรณี๑๑.๒ การจ่ายน้ำมันและผลิตภัณฑ์น้ำมันโดยทางรถยนต์ให้ใช้ปริมาณที่ตรวจวัดได้จากมาตรวัด กรณีที่ไม่สามารถตรวจวัดที่มาตรวัดได้ให้ใช้ปริมาณที่ตรวจวัดได้จากภาชนะจ่ายหรือเครื่องชั่งน้ำหนักหรือภาชนะรับของรถยนต์ ตามลำดับ แล้วแต่กรณี๑๑.๓การจ่ายน้ำมันและผลิตภัณฑ์น้ำมันที่เป็นการขนส่งทางท่อให้ใช้ปริมาณที่ตรวจวัดได้จากภาชนะจ่าย กรณีไม่สามารถตรวจวัดที่ภาชนะจ่ายได้ให้ใช้ปริมาณที่ตรวจวัดได้จากมาตรวัดกรณีการจ่ายน้ำมันและผลิตภัณฑ์น้ำมันตามวรรคแรกเป็นการจ่ายอย่างต่อเนื่องติดต่อกันเลยเวลา ๒๔.๐๐ นาฬิกาของวันที่เริ่มจ่ายให้คำนวณปริมาณน้ำมันและผลิตภัณฑ์น้ำมันที่นำออกจากโรงอุตสาหกรรมแต่ละวันเพื่อใช้เป็นเกณฑ์ในการคำนวณภาษี โดยเฉลี่ยปริมาณน้ำมันและผลิตภัณฑ์น้ำมันที่นำออกจากโรงอุตสาหกรรมทั้งหมดสำหรับการส่งนั้น ๆตามสัดส่วนของเวลาที่จ่ายในแต่ละวัน ต่อเวลาทั้งหมดที่จ่ายน้ำมันและผลิตภัณฑ์น้ำมันชนิดนั้นข้อ ๑๒ การรับน้ำมันและผลิตภัณฑ์น้ำมันเข้าโรงอุตสาหกรรมให้นำปริมาณของน้ำมันและผลิตภัณฑ์น้ำมันที่คำนวณได้ตามข้อ๑๐ ที่ตรวจวัดได้จากภาชนะรับน้ำมันและผลิตภัณฑ์น้ำมันของโรงอุตสาหกรรมเป็นเกณฑ์ในการบันทึกบัญชีรับน้ำมันและผลิตภัณฑ์น้ำมันเข้าโรงอุตสาหกรรมกรณีไม่สามารถตรวจวัดได้จากภาชนะรับ ให้ใช้ปริมาณที่ตรวจวัดได้จากมาตรวัดหรือภาชนะจ่าย หรือเครื่องชั่งน้ำหนักตามลำดับ แล้วแต่กรณีเว้นแต่กรมสรรพสามิตจะสั่งเป็นอย่างอื่นข้อ ๑๓ ให้ผู้ควบคุมโรงอุตสาหกรรมคำนวณค่าภาษีน้ำมันและผลิตภัณฑ์น้ำมันที่นำออกจากโรงอุตสาหกรรมตามแบบ น.ม. ๘ ท้ายระเบียบนี้ข้อ ๑๔ ให้ผู้ควบคุมโรงอุตสาหกรรมรวบรวมเอกสารหลักฐานตามข้อ ๕.๓ ข้อ ๑๐ และข้อ ๑๓ โดยต้นฉบับให้ส่งไปยังสำนักงานสรรพสามิตพื้นที่ที่โรงอุตสาหกรรมตั้งอยู่และสำเนาเก็บไว้เป็นหลักฐาน ณ สำนักงานสรรพสามิตประจำโรงอุตสาหกรรมข้อ ๑๕ น้ำมันและผลิตภัณฑ์น้ำมันที่ไม่สามารถทำการตรวจวัดได้ตามระเบียบนี้ให้สรรพสามิตพื้นที่ที่โรงอุตสาหกรรมตั้งอยู่พิจารณาวิธีการตรวจวัดที่เหมาะสมเสนอต่อกรมสรรพสามิตเพื่อวินิจฉัยสั่งการต่อไปหมวด๔บทเฉพาะกาล ข้อ ๑๖ การดำเนินการใด ๆ เกี่ยวกับการควบคุมการรับ การเก็บ การจ่าย การตรวจวัดและคำนวณปริมาณน้ำมันและผลิตภัณฑ์น้ำมันเพื่อใช้เป็นเกณฑ์ในการคำนวณภาษีซึ่งผู้ประกอบอุตสาหกรรมได้รับการอนุมัติ อนุญาตหรือผ่อนผันการดำเนินการจากกรมสรรพสามิตไว้ก่อนวันที่ระเบียบนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงประกาศ ณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตเอกสารแนบท้าย๑. ใบแจ้งการ รับ-จ่าย น้ำมันและผลิตภัณฑ์น้ำมัน (แบบ น.ม. 1)๒. แบบรายการบันทึกการตรวจวัดและคำนวณปริมาณน้ำมันและผลิตภัณฑ์น้ำมัน(แบบ น.ม. 2)๓. แบบรายการบันทึกการตรวจวัดและคำนวณปริมาณก๊าซปิโตรเลียมเหลวและไอก๊าซ(แบบ น.ม. 3)๔. แบบรายการคำนวณปริมาณน้ามันและผลิตภัณฑ์น้ำมันที่รับ จ่ายผ่านมาตรวัด (แบบ น.ม. 4)๕. แบบรายการบันทึกการตรวจวัดและคำนวณปริมาณน้ำมันและผลิตภัณฑ์น้ำมันที่บรรทุกในเรือลำเลียง(แบบ น.ม. 5)๖. แบบรายการบันทึกการตรวจวัดและคำนวณปริมาณก๊าซปิโตรเลียมเหลวและไอก๊าซที่บรรทุกในเรือลำเลียง(แบบ น.ม. 6)๗. แบบรายการคำนวณปริมาณก๊าซปิโตรเลียมเหลวที่จ่ายทางรถยนต์ (แบบ น.ม. 7)๘. รายการค่าภาษีน้ำมันและผลิตภัณฑ์น้ำมันที่นำออกจากโรงอุตสาหกรรม(แบบน.ม. 8)(ดูข้อมูลจากภาพกฎหมาย)พัชรภรณ์/จัดทำ๓กันยายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๑๙ ง/หน้า ๒๖ (เล่มที่ ๑)/๒๔พฤษภาคม ๒๕๖๑